ডানা মেললে প্রস্থে তারা প্রায় ১১.১৫ সেন্টিমিটার। এবং দৈর্ঘ্যে ৫ সেন্টিমিটার। বিজ্ঞানীদের মতে, এই বৃহদাকার মশা, সাধারণ মশার তুলনায় প্রায় দশ গুণ বেশি।

এই বিষয়ে অন্যান্য খবর

গরমে কী রংয়ের পোশাক পরলে ডেঙ্গি থেকে রক্ষা, পরামর্শ দিল পুরসভা
আবিষ্কারের মুখে ম্যালেরিয়ার নয়া চিকিৎসা! জেনে নিন নতুন গবেষণার কথা
ডেঙ্গি, চিকুনগুনিয়া না জিকা, বলে দেবে আপনার স্মার্টফোন! কীভাবে জেনে নিন


এমনই খবর প্রকাশিত হয়েছে আন্তর্জাতিক সংবাদমাধ্যম ডেইলিহান্ট-এ। সেই প্রতিবেদন অনুযায়ী, ব্রিটিশ পতঙ্গবিজ্ঞানী জন ওবাদিয়া ওয়েস্টউড, এই সুবিশাল মশার খোঁজ পেয়েছিলেন জাপানে। ১৮৭৬ সালে। নাম দেওয়া হয়েছিল ‘হোলোরুসিয়া মিকাডো’।
এবার ওই একই মশা পাওয়া গিয়েছে চিনের সিচুয়ান রাজ্যেও। ২০১৭ সালের অগস্ট মাসে একটি ফিল্ড-ট্রিপ চলাকালীন এই মশার খোঁজ পান ইনসেক্ট মিউজিয়মের কিউরেটর, ঝাই লি। 


হোলোরুসিয়া মিকাডো। ছবি— পিক্সঅ্যাবে
কিউরেটর ঝাই লি-র কথায়, পৃথিবীতে কয়েক হাজার রকমের মশা পাওয়া যায়। কিন্তু, তার মধ্যে ১০০রও কম ধরনের মশা রয়েছে যা রক্ত খায়। এবং সুখের কথা এই যে হোলোরুসিয়া মিকাডো রক্ত খায় না। এরা মূলত ফুলের মধু খায়। শরীরের ওজন বেশি হওয়ায় এরা উড়তে পারে না ঠিক মতো। দেখলে মনে হবে যেন লাফিয়ে লাফিয়ে চলেছে তারা।
সিচুয়ান রাজ্যের পশ্চিম দিকের এই মশককুলকে ‘ক্রেন ফ্লাই’ও বলা হয়। রাজ্যের চেংদু উপত্যকায় এদের বাস। মূলত, ২২০০ মিটারের নীচেই এদের প্রতিপত্তি।